
ŠAKIŲ RAJONO SAVIVALDYBĖS ADMINISTRACIJOS DIREKTORIUS

 ĮSAKYMAS
DĖL ŽEMĖS SKLYPO DARBININKŲ G. 20 G, KRIŪKŲ MSTL., ŠAKIŲ R. SAV., DETALIOJO PLANO KOREGAVIMO TVIRTINIMO

2021 m. vasario     d. Nr. AT-
Šakiai
  
           Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 27 straipsnio 4 ir 6 dalimi, 28 straipsnio 8 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr.D1-8 „Dėl kompleksinio teritorijų planavimo dokumentų rengimo taisyklių patvirtinimo“ 318.3, 318.3.1, 318.4.5.2 punktais, bei atsižvelgdamas į 2021 m. sausio 20 d. projekto vadovės Jovitos Paupienės prašymą :
     1. T v i r t i n u  kitos paskirties, pramonės ir sandėliavimo objektų teritorijos 1,0842 ha ploto žemės sklypo, priklausančio UAB „Fleming baldai“ (kadastro Nr.8455/0001:377 Kriūkų k.v.), esančio Darbininkų g. 20 G, Kriūkų mstl., Šakių r. sav., detaliojo plano, patvirtinto Šakių rajono savivaldybės Tarybos 2007 m. gegužės mėn. 17 d. sprendimu Nr. T-10 „Dėl žemės sklypo, esančio Kriūkų miestelyje, Darbininkų g.14 detaliojo plano tvirtinimo“ koregavimą, pakeičiant detaliuoju planu nustatytus naudojimo reglamentus kitais neprieštaraujančiais planavimo tikslams ir uždaviniams, nustatytiems galiojančiam detaliajam planui - statybos zoną ir statybos ribą, pagal pateiktą statinio projekto sklypo planą, kuriam pritarė Teritorijų planavimo komisija 2021 m. vasario 5 d. Teritorijų planavimo komisijos kompleksinio derinimo protokolu Nr.TPK-2 (pridedama). 
         2. Įpareigoju Ūkio, architektūros ir investicijų skyriui informaciją apie priimtą sprendimą skelbti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.
        3. P a ž y m i u, kad patvirtintas teritorijų planavimo dokumentas įsigalioja kitą dieną po jo  įregistravimo ir paskelbimo Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje. 
        Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.
Administracijos direktorius                                                                                  Dainius Grincevičius                                 

